У Вікіпедыі ёсць артыкулы пра іншых асоб з прозвішчам Вягера.

**Раман Вягера** (нар. 14 ліпеня 2000, Гродна) — беларускі футбаліст, абаронца расійскага клуба «Спартак» з Кастрамы.

Клубная кар’ера
---------------

Выхаванец СДЮШАР гродзенскага «Нёмана». У пачатку 2015 года перабраўся ў Акадэмію АБФФ, якая функцыянавала на базе мінскага Рэспубліканскага дзяржаўнага вучылішча алімпійскага рэзерву (РДВАР). У ліпені 2017 года пасля заканчэння навучання вярнуўся ў «Нёман», дзе стаў выступаць за дубль.

У ліпені 2018 года на правах арэнды далучыўся да «Ліды», дзе стаў іграком асновы. Па заканчэнні сезона ў лістападзе 2018 года вярнуўся ў «Нёман». Да сезона 2019 рыхтаваўся разам з асноўным складам гродзенцаў, аднак пачаў сезон у дублі. 2 чэрвеня 2019 года дэбютаваў у Вышэйшай лізе, адгуляўшы ўсе 90 хвілін у матчы з мазырскай «Славіяй» (0:1). У далейшым стаў трывала прыцягвацца да асноўнай каманды, гуляючы таксама за дубль.

У верасні 2020 года па заканчэнні кантракта пакінуў гродзенскі клуб. Неўзабаве далучыўся да клуба «Дынама-Брэст-1960» (пазней перайменаваны ў «Маларыту») і быў аддадзены ў арэнду «Іслачы». Пераважна заставаўся на лаўцы запасных, згуляў за «Іслач» у адным матчы чэмпіянату Беларусі. У снежні 2021 года па заканчэнні арэнды пакінуў клуб.

Са студзеня 2021 года стаў трэніравацца з брэсцкім «Рухам», які ў сакавіку афіцыйна арандаваў абаронцу. Гуляў толькі за дубль і ў ліпені 2021 года вярнуўся «Маларыту», а неўзабаве далучыўся да дзяржынскага «Арсенала», дзе замацаваўся ў стартавым складзе і дапамог камандзе выйсці ў Вышэйшую лігу.

У пачатку 2022 года рыхтаваўся да новага сезона з «Рухам», аднак у сакавіку, пасля таго як брэсцкая каманда знялася з Вышэйшай лігі, зноў далучыўся да «Арсенала» і неўзабаве падпісаў паўнавартасны кантракт з дзяржынскім клубам. У сезоне 2022 рэгулярна гуляў у аснове дзяржынскага клуба.

У студзені 2023 года перайшоў у жодзінскае «Тарпеда-БелАЗ». У складзе жодзінскай каманды заставаўся на лаўцы запасных, зрэдку выхадзіў на замену ў канцы сустрэчы. У ліпені 2023 года кантракт з клубам па пагадненні бакоў быў разарваны, і неўазабе абаронца далучыўся да кастрамскога «Спартака».

Міжнародная кар’ера
-------------------

У кастрычніку 2016 года і сакавіку 2017 года ў складзе юнацкай зборнай Беларусі (да 17 гадоў) прымаў удзел адпаведна ў кваліфікацыйным і элітным раўндах чэмпіянату Еўропы.

У кастрычніку 2017 года, а таксама ў кастрычніку 2018 года ў складзе юніёрскай зборнай Беларусі (да 19 гадоў) прымаў удзел у кваліфікацыйных раўндах чэмпіянату Еўропы.

26 сакавіка 2019 года дэбютаваў у моладзевай зборнай Беларусі, выйшаўшы на замену ў другім тайме ў таварыскім матчы супраць Літвы (1:0).

26 лютага 2020 года дэбютаваў за нацыянальную зборную Беларусі ў таварыскім матчы супраць Балгарыі (1:0), выйшаўшы на замену ў канцы сустрэчы.

Дасягненні
----------

* Беларусь Пераможца Першай лігі чэмпіянату Беларусі: 2021

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2017 (2) | дубль | Нёман | Беларусь | 12 | 0 |
| 2018 (1) | дубль | Нёман | Беларусь | 14 | 2 |
| 2018 (2) | Д2 | Ліда | Беларусь | 11 | 1 |
| 2019 | Д1 | Нёман | Беларусь | 10 | 0 |
| 2020 (1) | Д1 | Нёман | Беларусь | 6 | 0 |
| 2020 (2) | Д1 | Іслач | Беларусь | 1 | 0 |
| 2021 (1) | Д1 | Рух | Беларусь | 0 | 0 |
| 2021 (2) | Д2 | Арсенал | Беларусь | 17 | 0 |
| 2022 | Д1 | Арсенал | Беларусь | 29 | 1 |
| 2023 (1) | Д1 | Тарпеда-БелАЗ | Беларусь | 3 | 0 |
|

Крыніцы
-------

1. ↑  Roman Vegerya // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Raman Viahera // FBref.com<a href='https://wikidata.org/wiki/Track:Q56239490'></a>
3. ↑
4. ↑  "Лида" подписала Горбачева и арендовала у "Немана" Вегерю
5. ↑  Гнедько и Горбачев покинули "Лиду"
6. ↑  Вегеря отказался продлевать контракт с "Неманом" и покинул команду
7. ↑  Роман Вегеря продолжит карьеру в "Ислочи"
8. ↑  Бородин и Вегеря покинули "Ислочь"
9. ↑  Футбол. "Рух" официально арендовал Романа Вегерю у "Динамо-Брест-1960"(недаступная спасылка)
10. ↑  "Рух" вернул Вегерю в "Малориту"
11. ↑  Роман Вегеря перешел в дзержинский "Арсенал"
12. ↑  Роман Вегеря вернулся в "Арсенал"
13. ↑  "Торпедо-БелАЗ" объявило о подписании контракта с Вегерей (руск.). *football.by* (11 студзеня 2023). Праверана 12 студзеня 2023.
14. ↑  "Торпедо-БелАЗ" объявил о расторжении контракта с Вегерей (руск.). *football.by* (12 ліпеня 2023). Праверана 12 ліпеня 2023.
15. ↑  "Спартак" из Костромы пополнил еще один белорус (руск.). *football.by* (24 ліпеня 2023). Праверана 31 ліпеня 2023.

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · УЕФА |